બેંગ્લોરઃ કર્ણાટકની 3 લોકસભા અને 2 વિધાનસભા સીટ પર શનિવારે વોટિંગ શરૂ થઈ ગયું છે. આ ઉપ ચૂંટણીમાં બેલ્લારી, શિમોગા અને મંડ્યાની લોકસભા સીટ પર વોટિંગ થઈ રહ્યું છે જ્યારે રામનગર અને જામખંડી વિધાનસભા સીટ પર પણ મતદાન શરૂ થઈ ચૂક્યું છે. વોટિંગ માટે 6450 મતદાન કેન્દ્રો બનાવવામાં આવ્યા છે અને કુલ 54,54,257 મતદાતાઓ પોતાના મતાધિકારનો ઉપયોગ કરશે. તમામ 5 સીટ પર મુકાબલામાં કુલ 31 ઉમેદવાર છે પરંતુ મુખ્ય મુકાબલો કોં્રેસ-જેડીએસ ગઠબંધન અને ભાજપની વચ્ચે માનવામાં આવી રહ્યો છે. શિમોગા સીટથી પૂર્વ સીએમ અને ભાજપના નેતા બી.એસ.યેદુરપપાનો દીકરો બીએસ રાઘવેન્દ્ર ચૂંટણી લડી રહ્યો છે.